cyanic-selkie/wikianc huggingface dataset:
Berit Schei
Hun er grandniese av geologen Per Schei (1875–1905) og gift med medisinprofessor Leiv Bakketeig (født 1938).
Bazhou (Langfang)
Bazhou (kinesisk: 霸州 ; pinyin : Bàzhōu) er et byfylke i byprefekturet Langfang i Hebei i Folkerepublikken Kina.
Befolkningen var på 530,635 innbyggere i 1999.
Samferdsel
Kinas riksvei 112, en ringvei som går rundt Beijings byprovins, fører gjennom området.
Oryctes centaurus
Oryctes centaurus er en bille som tilhører gruppen hornbiller (Dynastidae).
Utseende
En stor (50-60 millimeter), avlang, blank, brunsvart hornbille. Hannen har et kraftig, langt, krumt, litt båndformet horn på hodet, thorax er bredt uthulet foran, uthulingen dekker mye av oversiden og har grov, nettmasket mikroskulptur og et kort horn på hver side. Hunnen har også et horn, hos denne arten ikke så mye kortere enn hos hannen. Dekkvingene er tett og kraftig punkterte.
Levevis
De voksne billene kan gjøre noe skade ved å gnage på blomsterstandene til sagopalmer.
Utbredelse
Arten er utbredt på Ny-Guinea og Vanuatu.
Amblystogenium
Amblystogenium er en slekt av små løpebiller.
Levevis
Slekten lever på elvebredder.
Utbredelse
Slekten er endemisk for Crozetøyene i Sørishavet.
Qujiang
Qujiang kan være:
Dordrecht
Dordrecht er en by og kommune i provinsen Zuid-Holland i Nederland, ca. 18 km sørøst for Rotterdam.
Byen har ca. 120 000 innbyggere og et areal på 99,45 km², og er med det den fjerde største byen i provinsen. Den er den viktigste og største byen i byregionen Drechtsteden, og er også en del av konurbasjonen Randstad. Dordrecht er den eldste byen i provinsen og har en rik historie og kultur. Ved byen deler elven Beneden-Merwede seg i kanalen Noord og elven Oude Maas. Dette «tre-elvs-krysset» er en av Nederlands mest trafikkerte vannveier.
Kommunen dekker hele øyen Dordrecht som er avgrenset av elvene Dordtsche Kil, Oude Maas og Beneden-Merwede, og kanalene Nieuwe Merwede og Hollandsch Diep.
Næringslivet består av kjemisk industri og produksjon av skip.
Historie
Byen ble grunnlagt i 1008 i en myr ved elven Thure. Denne elven var en gren til elven Dubbel som rant ved den nåværende elven Bagijnhof. Det opprinnelige navnet på byen var Thuredrith som betyr «Thure-vadested». Første gang byen er nevnt skriftlig er i 1120 da annalene fra Egmond nevner at greven Dirk IV ble myrdet i 1049 nær Thuredrech.
Dordrecht fikk byrettigheter av Vilhelm I av Holland i 1220 og er dermed, etter Geertruidenberg (1213), den nest eldste byen i det historiske grevskapet Holland. Geertruidenberg ligger i dag i provinsen Noord-Brabant. Det kan ikke utelukkes at andre steder i Holland fikk byrettigheter tidligere (ikke alle gamle dokument er bevart). På grunnlag av gamle dokument hevdet Dordrecht lenge at den var den eldste byen i Holland. På grunn av sin strategiske plassering utviklet byen seg til en viktig handelsby på 1100- og 1200-tallet. De viktigste varene var vin, tømmer og korn. I 1299 fikk byen status som ladested.
I 1253 ble det grunnlagt en latinskole i Dordrecht. Den eksisterer fremdeles som Johan de Witt Gymnasium og er det eldste gymnaset i Nederland. Fra 1600 til 1615 var Gerhard Johann Vossius rektor ved denne skolen.
Natten mellom 18. og 19. november 1421 gjorde en kraftig storm i Nordsjøen at dikene brast og grevskapene Holland og Zeeland ble rammet av St. Elizabeth-flommen (Sint-Elisabethsvloed). Da vannet trakk seg tilbake lå byen Dordrecht på en øy.
I 1572 samlet representanter fra de fleste nederlandske byer seg i Dordrecht for å erklære seg selvstendig fra Spania og anerkjente fyrsten av Oranien, Vilhelm I av Oranien, som stattholder for De forente Nederlandene.
Et viktig kirkemøte, synoden i Dort, ble avholdt i 1618–1619. Dette avgjorde en teologisk strid mellom de ortodokse kalvinistene og de mer liberale remonstrantene som hadde brakt landet på randen av borgerkrig. Remonstrantene led nederlag og resultatet ble Troserklæringen fra Dordrecht.
Fra 1780 til 1787 var Dordrecht senter for patriotene som ville fjerne den arvelige stattholderposisjonen til Huset Oranien-Nassau. Nederland var tross alt en republikk de jure. Like etter fulgte flere byer etter og Vilhelm V av Oranien flyktet fra Holland. Svigerbroren hans, kong Fredrik Vilhelm II av Preussen, hjalp Vilhelm V og 18. september 1787 kapitulerte Dordrecht til prøyssiske tropper. Patriotene ble slått og Vilhelm V ble gjeninnsatt som stattholder.
Mot slutten av den andre verdenskrigen, vinteren 1944–1945, lå Dordrecht og området rundt midt i krigssonen mellom de to fiendene. Grensen mellom okkupert og frigjort område gikk langs Hollandsch Diep.
I 1970 ble kommunen Dubbeldam (ca. 10 000 innbyggere) og den sørlige delen av kommunen Sliedrecht en del av Dordrecht slik at hele øyen Dordrecht ble en enkelt kommune.
Albatros D.V
Albatros D.V er et tysk jagerfly.
D.V var den mest tallrike av Albatros-jagerflyene, og den siste av dem som ble brukt i den første verdenskrig. Basert på den tidligere Albatros D.III var D.V egentlig mer en finpussing av dette designet snarere enn en helt ny modell. Den største forandringen i forhold til D.III var en lettere struktur som skulle spare vekt til fordel for bedre ytelser, en endring som skulle vise seg å ikke fungere fordi strukteren ble for svak. For å rette opp denne svakheten ble en variant utviklet med forsterket struktur under betegnelsen D.Va.
I alt ble omkring 900 D.V og 1 600 D.Va produsert. I april 1918 var det i alt 928 D.Va ved fronten, på dette tidspunktet nesten halvparten av den samlede tyske jagerflystyrke.
Jessica Mager
Jessica Mager (født 1. juni 1988) er en tysk skytter som konkurrerer i rifleskyting. Hun representerte landet sitt under Sommer-OL 2012 i London, der hennes beste resultat var nummer 20 i 10 meter luftrifle.
Vegard Braaten
Vegard Båtnes Braaten (født 30. juni 1987) er en norsk fotballspiller som spiller spiss.
Han har tidligere spilt for Nordreisa, Lyngen/Karnes, Alta, Tromsø IL, Bodø/Glimt og Levanger. I juni 2010 skrev han under for Lokeren. Før 2011 skrev han under en utlånsavtale med Alta. Etter 2011-sesongen signerte han en treårskontrakt med Bodø/Glimt fra 2012. Den 31. mars 2014 ble han lånt ut til Alta ut sesongen.
Braaten spilte for Nordreisa før han ankom Tromsø sammen med sin tvillingbror Thomas Braaten.
Oenosandridae
Oenosandridae er en liten familie av sommerfugler som bare forekommer i Australia. De ligner på nattfly (Noctuidae), som de også er beslektet med. De ser ut til å være den mest primitive undergruppen i den store gruppen Noctuoidea. Det er usikkert om alle de fire slektene som blir nevnt her hører hjemme i Oenosandridae, noen regner slektene Diceratucha og Nycteropa til familien tannspinnere (Notodontidae).
Utseende
Middelsstore (vingespenn gjerne rundt 50 mm), kraftig bygde, vanligvis brune eller grå sommerfugler, av utseende svært like nattfly (Noctuidae). Kroppen er kraftig, spoleformet og hårete, hodet forholdsvis lite. Antennene er smalt fjærformede og omtrent så lange som halve forvingene. Disse er avlange og avrundet trekantede, gjern med såkalte nyremerker midt i vingene. Bakvingene er brede og avrundede, vanligvis bleke på farge.
Elastan
Elastan er et syntetisk polyuretan-fiber med svært god strekkevne. Det utvider seg raskt og går så tilbake til sin opprinnelige størrelse. Det er sterkere og mer bestandig enn for eksempel gummi og benyttes hovedsakelig til tøyelige tekstiler.
Historikk
Elastan ble oppfunnet i 1959 av DuPont-kjemiker Joseph Shivers. Da det ble introdusert, revolusjonerte den mange områder innenfor klesindustrien.
Navn
I Nord-Amerika benyttes handelsnavnet spandex, mens handelsnavn som lycra, elaspan og dorlastan forekommer i resten av verden.
Hans Anker Jørgensen
Hans Anker Jørgensen (født 26. januar 1945 i København) er en dansk prest og salmedikter.
Han var prest ved forskjellige kirker i København og fra 1991 studentprest på Københavns Universitet, Amager. Pensjonist fra 1995.
Både i tale og salmer har han målbåret en samfunnsbevisst og antiautoritær kristendomsform. Seks av hans salmer står i Den Danske Salmebog fra 2003, 2 salmer står i den norske Salmer 1997 og en egenskrevet tekst og en tekst han har oversatt er tatt med i Norsk salmebok 2013.
Hurtigløp på skøyter under Vinter-OL 2010 – Lagtempo menn
Lagtempo herrer var en av øvelsene i hurtigløp på skøyter under Vinter-OL 2010 og ble avholdt på Richmond Olympic Oval 26. og 27. februar 2010.
Rekorder
Før konkurransen var gjeldende verdens- og olympisk rekorder som følger:
Qujiang (Shaoguan)
Qujiang (kinesisk: 曲江区; pinyin : Qǔjiāng Qū, Chinese Postal Map Romanisation: Kukong eller Kukiang) er et bydistrikt i byprefekturet Shaoguan i provinsen Guangdong i Folkerepublikken Kina.
Det har et areal på 1 651 km² og teller 300 000 innbyggere.
Kulturminner
Shixia-funnstedet (Shixia yizhi, 石峡遗址) og Nanhuatempelet (Nanhua si, 南华寺) er oppført på Folkerepublikken Kinas liste over kulturminner.
Samferdsel
Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.
Hammerklaver
Hammerklaver (tysk Hammerklavier) betegner i moderne tid flygel med mekanikk og lyd omtrent som de instrumenter som ble brukt på 1700-tallet og tidlig 1800-tall, for eksempel av Bach, Haydn, Mozart og den unge Beethoven.
Opprinnelig var «hammerklaver» et overordnet begrep for klaviaturinstrumenter der lyden skapes ved at en liten trehammer, ofte trukket med lær (senere også med filt), slår an mot et strengekor. Andre tidlige betegnelser på slike instrumenter var fortepiano, pianoforte og annet.
Historie
Forsøk på å bygge strengeinstrumenter med hammere som slår på strengene går langt tilbake i tid, men den første som lyktes med konstruksjonen var Bartolomeo Cristofori på 1690-tallet. Ideen slo ikke riktig gjennom før den berømte orgelbyggeren Johann Gottfried Silbermann og andre noen tiår senere videreforedlet teknikken og begynte å bygge slike instrumenter for salg. Ifølge Johann Sebastian Bachs elev Johann Friedrich Agricola var Bach noe forbeholden til Silbermanns første generasjon hammerklaver, men tross såret stolthet tok Silbermann Bachs kritikk ad notam, og en forbedret modell fikk komponistens fulle anerkjennelse.
Klang
Hammerklaveret er lettere bygd og har en lavere strengespenning enn moderne pianoer; klangen er sprøere og lysere, volumet lavere, det dynamiske omfanget mindre, og tonene dør hurtigere bort. Bassen er klar med tendenser til skurring, høyt i diskanten er klangen skarp og skimrende, mens den i mellomregisteret er rundere og minner mer om det moderne pianoet. Hammerklaverets klang kan beskrives som mer fargerik enn det moderne pianoet som har en mer likelydende klang i alle registre.
Kari C. Toverud
Kari Constance Toverud (født 14. september 1958) er en norsk medisinsk illustratør.
Kari C. Toverud flyttet til USA i 1969. Der tok hun en mastergrad i medisinsk illustrasjon ved Georgia Regents University (tidligere Medical College of Georgia) i Augusta (Georgia). Etter dette, fra 1983 til 1989, arbeidet hun som illustratør for Universitetsforlaget i Norge, siden frilans for ulike oppdragsgivere. Hun startet sitt eget firma Kari C Toverud AS i 2007. Hun er den eneste sertifiserte medisinske illustratøren i Europa.
Kari C. Toverud har bidratt med fagillustrasjoner innen medisin og sykepleie til mer enn 200 norske bøker, blant annet Menneskekroppen, Menneskets fysiologi og Sykdomslære utgitt på Gyldendal Akademisk. Illustrasjonene hennes er dessuten publisert i utenlandske utgivelser. Toveruds medisinske visualiseringer omfatter også animasjoner.
Kari C. Toverud bor og arbeider på Røa ved Bogstad i Oslo.
Qianlong-keiseren
Qianlong-keiseren (kinesisk: 乾隆帝; pinyin: Qiánlóngdì; Wade-Giles: Ch'ien-lung Ti; mandsjuisk: Abkai Wehiyehe, opprinnelig Hongli, født 25. september 1711 i Den forbudte by i Beijing i Kina, død 7. februar 1799; posthumt navn: 法天隆運至誠先覺體元立極敷文奮武欽明孝慈神聖純皇帝, Fatian Longyun Zhicheng Xianjue Tiyuan Liji Fuwen Fenwu Qinming Xiaoci Shensheng Chun; tempelnavn: Qing Gaozong) var den sjette av mandsjuenes keisere som regjerte i Qing-dynastiets tid. Han var sin forgjenger Yongzheng-keiserens fjerde sønn. Offisielt regjerte han fra 8. oktober 1735 til 9. februar 1796, da han abdiserte til fordel for sin sønn Jiaqing-keiseren.
Men i virkeligheten var hans abdikasjon bare en formalitet fordi han av ærefrykt for den store Kangxi-keiseren ville unngå å ha en lengre regjeringstid enn ham. Han beholdt i realiteten et fast grep om makten helt til sin død i 1799. De mange kriger som ble ført i hans tid hadde bragt rikets finanser i uordnen og gjorde særlig mot slutten av perioden nye og upopulære skatter nødvendige.
Bakgrunn
Den senere Qianlong-keiseren ble født som Yongzheng-keiserens fjerde sønn og fikk navnet Hongli. Han fikk en gedigen utdannelse i kinesisk filosofi og litteratur og i de mandsjuiske, kinesiske og mongolske språk. Han hadde et godt forhold til sin far og farfar (Kangxi-keiseren) og ble av mange betraktet som keiserens favorittsønn.
I 1733 ble han opphøyd til Prins Bao. Da Yongzheng-keiseren døde i 1735, ble hans hemmelige testamente åpnet. Der var Hongli utsett til tronfølger.
Keiser
Han besteg tronen den 18. oktober samme år (1733) og tok regjeringstittelen Qianlong, og heretter ble hans personnavn Hongli belagt med det sedvanlige navnetabu.
Under Qianlongregjeringen fikk riket og dynastiet sin største blomstring. Opprør i forskjellige provinser ble slått ned, det ble ført seierrik krig mot mongolene med det resultat at det kinesiske keiserrike fikk kontroll med Tarimbekkenet, der de lokale fyrster i Chotan, Yarkand og Kashgar hadde satset på mongolene.
I 1769 ble Burma beseiret etter et mangeårig krig og ble tributtpliktig, i 1787–89 gikk det på samme måte for Annam. Årene 1787–92 ble det ført krig med Nepal med samme resultat. Rikets gamle inndeling i tretten provinser ble endret til 18 provinser.
Ved Macartney-sendeferden i til Qianlongkeiseren i 1793 forsøkte engelskmennene forgjeves å utvide sine handelsforbindelser med Kina. Det svenske ostindiske kompani, som i 1732 hadde åpnet direkte forbindelse med Kina, utviklet imidlertid en livlig og innbringene virksamhet. Mot slutten av 1700-tallet torde den svenske eksporten fra Kina ha vært en av de mest betydningsfulle.
Keiseren forsøkte også å utvikle fredelige forbindelser østover ved å sende en diplomatisk delegasjon med forskjellige eksperter på 36 familier til Okinawa i 1756 - 1762. Mest kjent er den trolige militærattasjéen Kūsankū, som fikk avgjørende innflytelse på utviklingen av stridskunsten Naha-te.
Qianlongkeisen er også kjent for ombygningen og utvidelsen av det som ble kjent som Sommerpalasset nordvest for Beijing (i dag godt innenfor bygrensen). Arbeidene tok til i 1751. Frem til 1764 hadde han benyttet en samlet sum på 4,8 millioner taeler sølv. Sommerpalasset ble hans gave til sin mor på hennes sekstiårsdag.
Etter 1775 lyktes det for den keiserlige livvakten Heshen å tilskanse seg keiserens fortrolighet og tillit, og som keiserlig begunstiget fikk han en stadig sterkere innflytelse over keiseren i hans siste år ved makten. Hans innflytelse var i det minste en delvis årsak til et vanstyre som skulle prege de siste årene av Qianlonmg-epoken. De mange opprørene som plaget Qing-dynastiet i 1790-årene er blitt ansett som konsekvenser av vanstyret. Heshen satte i gang store felttog mot opprørerne, men en stor del av finansieringen av kampen mot Den hvite lotus stakk han i egen lomme.
Qianlongkeiseren abdiserte den 9. februar 1796, til fordel for sin sønn Jiaqing-keiseren. Men i virkeligheten var hans abdikasjon bare en formalitet fordi han av ærefrykt for den store Kangxi-keiseren ville unngå å ha en lengre regjeringstid enn ham. Qianlongkeiseren beholdt i realiteten (eller Heshen gjorde det:) et fast grep om makten helt til sin død i 1799.
God’s Own Country (2017-film)
God's Own Country er en britisk dramafilm fra 2017. Den er skrevet og regissert av Francis Lee, og er hans debut som regissør. Hovedrollene spilles av Josh O'Connor og Alec Secareanu. Handlingen følger en ung sauebonde i Yorkshire, som får livet snudd opp ned da en rumensk gjestearbeider kommer til gården. Filmen vant prisen for World Cinema Directing ved Sundance Filmfestival i 2017.
Qianlong-keiseren
Keiser
Straks Qianlongkeiseren døde ble Heshen arrestert på ordre fra den nå fritt regjerende Jiaqing-keiseren, anklaget og kjent skyldig i omfattende korrupsjon og mange forbrytelser, og tvunget til å begå selvmord.
God’s Own Country (2017-film)
Sammendrag
Johnny bor på en gård i Yorkshire sammen med faren, Martin, og bestemoren, Deirdre. Fordi faren har hatt slag og bestemoren begynner å bli gammel, faller det aller meste av arbeidet på Johnny. For å døyve ensomheten bruker han fritiden til fyll og tilfeldig sex. Mot hans vilje leier faren inn Gheorghe, en rumensk gjestearbeider, for å hjelpe til med lammingen. De to innleder etter hvert et forhold, og Johnny får et nytt syn på hverdagen. Det mektige landskapet i Yorkshire - ofte kalt «God's Own Country» - er bakteppet for filmen.
Produksjon
Filmen er delvis basert på manusforfatter og regissør Francis Lees eget liv. Han er født og oppvokst i Yorkshire og måtte velge om han skulle bli på familiens gård eller dra på teaterskole. Filmen ble spilt inn Yorkshire.
Qianlong-keiseren
Damaizhou
En liten anekdote: Qianlong-keiseren kom til Danyang, og da de lokale embedsmenn ikke kunne sette frem kostbare eller delikate retter for ham bød de ham forsiktig byggvelling. Keiseren likte det svært, og siden da har grøten Damaizhou blitt vanlig i Danyang både til frokost og kveldsmat.
God’s Own Country (2017-film)
Utgivelse
Filmen ble forbudt i Den arabiske verden på grunn av sex-scenene mellom de to mannlige hovedrolleinnehaverne. Romania var det eneste land i Øst-Europa som viste filmen.
Mottakelse
God's Own Country har fått generelt god kritikk. Filmen har 99% positiv oppslutning på filmsiden Rotten Tomatoes, og 85% på Metacritic. Aftenposten kalte filmen en Overbevisende britisk debut. NRK beskriver filmen som en Blendende vakker kjærlighetshistorie.
Noter
<references group='lower-alpha'/>
Manchestermartyrene
Manchestermartyrene er en betegnelsen på tre irske nasjonalister som ble henrettet for mordet på en politimann under flukt fra et fengsel. William O'Mera Allen, Michael Larkin og William Goold (alias O'Brien) ble hengt i Manchester i England den 23. november 1867.
Bakgrunn
De tre var opprinnelig blitt arrestert etter å ha reddet oberst Thomas J. Kelly og kaptein Timothy Deasy rett utenfor Manchester. De to offiserene var sentrale i opprøret samme år; Kelly hadde blitt utnevnt til regjeringssjef i republikken som skulle opprettes som følge av opprøret, mens Deasy var kommandant for Fenians brigade i Cork. De var ettersøkt i hele Storbritannia, og ble arrestert for løsgjengeri i september.
Rømningen
Forsøk på å åpne politivognen med økser, slegger og brekkjern lyktes ikke, og de ropte til politisersjant Brett, som var inne i bilen med fangene, at han skulle åpne. En revolver ble satt mot nøkkelhullet og avfyrt, akkurat da Brett hadde satt øyet mot hullet for å se hva som skjedde utenfor. Kulen gikk gjennom øyet og inn i hjernen, og drepte ham momentant. Døren ble åpnet innenfra av en kvinne som tok nøkkelen fra Bretts lomme, og de to offiserene rømte. De ble aldri tatt etter flukten.
Drapet på Brett ser ut til å ha vært et ulykkestilfelle; meningen var høyst sannsynlig å skyte i stykker låsen. Men ettersom det var en politimann som var drept, og drapet hadde skjedd under en opprørshandling, bidro til at det uansett ble en tiltale for overlagt drap.
Opprulling, straff
Politiet arresterte i løpet av de neste timene og dagene 29 personer, hvorav tre ble anklaget for å ha avfyrt skudd. Det er tvilsomt om noen av de tre avfyrte det drepende skuddet, men etter britisk lov kunne deltagere i en kriminell handling hvor noen ble drept dømmes for drap som om de hadde utført drapshandlingen selv. Denne loven ble endret i 1957, etter Derek Bentley-saken.
Allen, Larkin, Goodl, Thomas Maguire og Edvard Stone ble funnet skyldig og dømt til døde. Maguire ble benådet og løslatt, mens Stone fikk sin dom omgjort kvelden før henrettelsen. De tre andre ble hengt offentlig.
Fylkesvei 6490
Fylkesvei 6490 (Fv6490) går mellom Fannrem og Sjølberg i Orkland kommune.
Før Trøndelag fylke ble opprettet 1. januar 2018 hadde veien betegnelsen fylkesvei 471 (Sør-Trøndelag).
Leiv Arne Grimstad
Leiv Arne Grimstad (født 27. juli 1951) er en norsk journalist og barnebokforfatter. Han er sønn av forfatteren Arne Grimstad.
Bang, Bang, You’re Dead
Bang, Bang, You're Dead er en amerikansk TV-film fra 2002 med Tom Cavanagh og Ben Foster i hovedrollene.
Handling
Filmen handler om Trevor Adams (Ben Foster), en litt unormal elev på en vanlig amerikansk high school. Han blir sett på som tilbakestående og rar av de fleste elevene og lærerne på skolen, og også sine foreldre. Han har tidligere sendt inn en bombe-trussel mot skolens fotballag på grunn av mobbingen han ble utsatt for, og etter det har han blitt sett på som en trussel mot medelevene sine. Trevor begynner nå å dokumentere all mobbingen han blir utsatt for med videokamera.
Skolens dramalærer, Val Duncan (Tom Cavanagh), ser Trevors potensial og blir etterhvert kameraten hans. Val tilbyr Trevor hovedrollen i et kontroversielt teater-stykke som bærer tittelen til filmen, Bang Bang you’re dead. Dette er historien om en tenåring som mister alt han har i livet sitt og blir en morder. Sinte foreldre vil stanse stykket, fordi de ikke vil la sine barn spille sammen med en gal bombemann. Trevor forsøker mislykket å ta livet sitt ved et par anledninger, og blir istedenfor med i en gjeng som tar han med ut i skogen, til et sted de drar for å ta ut aggresjonen sin.
Val gir klassen i oppgave å lage en film om hvordan de har det i sitt eget liv. Trevors film inneholder scener hvor en av spillerne på fotballaget blir skutt, blir sett på som alt for voldelig og truende og resulterer i anmeldelse og arrestasjon.
Mens Trevor er på politistasjonen blir rommet han ransaket av politiet som finner alle filmene hans, og de tas med til skolens administrasjon. De ser igjennom videoene, og blir sjokkert når de ser hvordan skolen egentlig er.
Trevor, foreldrene og mange av mobberne blir kalt inn til møte, hvor rektor tar for seg all mobbingen på skolen. Trevor og gjengen hans planlegger også et angrep på skolen. De skaffer våpen, og kommer seg inn på skolen uten at noen merker det. Like før de skal til å angripe, griper Trevor inn.
Constance Ørbeck-Nilssen
Constance Kjellaug Løken Ørbeck-Nilssen (født 13. oktober 1954) er en norsk barnebokforfatter. Hun har skrevet flere bildebøker illustrert av Ragnar Aalbu og Akin Düzakin.
Riksplan
Riksplan er plassen mellom Riksdagshuset og Norrbro på Helgeandsholmen i Stockholm.
Constance Ørbeck-Nilssen
Constance Ørbeck-Nilssen bor og arbeider i Asker.
Riksplan
Navnet Riksplan ble fastsatt i 1925 for den åpne plassen mellom Riksdagshuset og Norrbro. Plassens utseende har blitt diskutert livlig helt siden Riksdagshusets innvielse i 1905. I forbindelse med Riksdagshusets om- og tilbygging i 1980–1983 ble det også foretatt arkeologiske utgravninger her, den midlertidige gropen ble snart kalt for Riksgropen. Dagens utseende ble skapt i 1983, der gangveienes retning kan knyttes til den opprinnelige bebyggelsens retning på Helgeandsholmen. I det nordøstre hjørnet av Riksplan finnes hoffstallens gamle forkrybbe i marmor, som har stått i Nicodemus Tessin d.y.s kongelige stall på Helgeandsholmen.
På Riksplan finnes også en obelisk av glass, den fungerer som lysinnslipp for Medeltidsmuseet som ligger under Riksplan. På obeliskens fire sider er følgende tekst av Alf Henrikson inngravert:
Australasia under Sommer-OL 1912
Australasia under Sommer-OL 1912. 25 sportsutøvere fra Australia og New Zealand konkurrerte for Australasia i fire grener – friidrett, roing, svømming og tennis – under Sommer-OL 1912 i Stockholm. Australiasia kom på tolvteplass med medaljefordelingen to gull-, to sølv- og tre bronsemedaljer.
De stilte også med to dommere; Q. L. Deloitte i roing og E. S. Marks i svømming.
Årsnes
Årsnes er et fergested i Kvinnherad kommune i Vestland. Årsnes fergekai knytter sammen fylkesvei 48 med Gjermundshamn på vestsiden av Hardangerfjorden. Enkelte avganger i fergesambandet gjør også anløp på Varaldsøy.
Historie
Årsnes fergekai ble tatt i bruk i juli 2010, og avløste da Løfallstrand fergekai, som var blitt for liten. Flyttingen av fergeleiet gav også noen minutter kortere reisetid over fjorden.
Arwal (distrikt)
Arwal (bihari: अरवल जिला ) er et distrikt i den indiske delstaten Bihar. Distriktets hovedstad er Arwal.
Demografi
Ved folketellingen i 2011 var det 699,563 innbyggere i distriktet, mot 589,476 i 2001. Den urbane befolkningen utgjør 7.36 % av befolkningen.
Barn i alderen 0 til 6 år utgjorde 17,68 % i 2011 mot 19,45 % i 2001. Antallet jenter i den alderen per tusen gutter er 941 i 2011 mot 920 i 2001.
Fylkesvei 401 (Akershus)
Fylkesvei 401 i Akershus gikk mellom Gjelleråsen og Kjul i Nittedal. Veiens lengde var 12,1 km, armene medregnet.
Strekningen mellom Gjelleråsen og Kjul var tidligere del av, men ble omklassifisert etter at Hagantunnelen ble åpnet 2003.
2019 ble veien erstattet av fylkesvei 1536, og av delstrekninger av fylkesvei 1534 og fylkesvei 1541.
Calathus
Calathus er en slekt av billene i delgruppen (underfamilien) Platyninae i familiegruppen løpebiller. Seks arter er registret fra Norge.
Utseende
Middelsstore (gjerne 7-12 millimeter), avlangt-ovale, svarte løpebiller, pronotum kan være lysere. Oversiden er ofte litt fløyelsaktig halvmatt. Hodet er forholdsvis lite, pronotum rundet med markerte bakhjørner. Dekkvingene er litt rundede med fine punktstriper. Beina er forholdsvis lange, klørne kamtannede.
Levevis
Mange av artene er vanlige på skogbunnen. Artene i denne slekten ser ut til å være mer tolerante overfor skogmaur enn de fleste andre løpebiller, og kan være tallrike i nærheten av maurtuer.
Systematisk inndeling
Systematikken følger Carabidae of the World. Artene er satt opp alfabetisk.
Slettvoll Møbler
I 1951 etablerte Hans og Bergit Slettvoll en liten bedrift i hjemmet sitt på Stranda på Sunnmøre. Der produserte de flettede kurver, dukkevogner og småmøbler som ble fraktet med sykkel til rutebåten og videre ut i verden. To generasjoner senere produserer familiebedriften fortsatt møbler laget for hånd i Norge. Fabrikken ligger fortsatt på Stranda, hvor familiebedriften har sine røtter. Møblene i Slettvolls kolleksjon finnes i flere størrelser og varianter, med muligheten til å skreddersy helt etter kundens behov.
I 2021 var det 70 år siden Slettvoll Møbler ble grunnlagt. I den anledning ble bedriftshistorien, Vegen fram, skrevet – en bok som samler familiebedriftens historie på 270 sider. Boken er skrevet av Anne-Lise Slettvoll, eldste datter av Hans og Bergit Slettvoll, som grunnla bedriften i 1951.
I 2021 ble bedriften kåret til Årets eksportbedrift. Det samme året introduserte også Slettvoll leasing som tjeneste.
I 2016 fikk Slettvoll utmerkelsen årets bedrift i Møre og Romsdal.
I 2011 ga Aschehoug ut boken Velkommen hjem skrevet av Torill Slettvoll i anledning 60-års jubileum.
David Beasley
David Muldrow Beasley (født 26. februar 1957 i Darlington i Sør-Carolina), er en amerikansk republikansk politiker. Han var Sør-Carolinas guvernør fra 1995 til 1999.
Beasley studerte mikrobiologi ved Clemson University og avla juristeksamenen ved University of South Carolina. Deretter jobbet han som advokat og bankier.
Beasley etterfulgte 1995 Carroll Campbell som Sør-Carolinas guvernør og ble i 1999 etterfulgt av Jim Hodges. Beasley ble slått av demokraten Hodges i guvernørvalget i 1998.
Han er per 2020 leder for Verdens matvareprogram (WFP), organisasjonen som vant Nobels fredspris i 2020 for innsatsen mot sult, samt å motvirke bruken av den som våpen i krig.
Taubane
Taubane er en måte å transportere mennesker eller varer på og brukes ofte opp til fjelltopper eller andre terrengformer av interesse. Noen av de enkleste formene for taubaner blir benyttet til å frakte skiløpere fra bunnen til toppen av løypene, og slike baner kalles skitrekk og stolheis. Taubaner med lukket oppholdsrom kalles gondolbaner, og brukes ofte til persontransport. Gondolbaner er praktiske for å nå høye fjelltopper som er kalde, har mye vind eller annet dårlig vær.
Typer
I Norge har Statens Jernbanetilsyn også ansvar for taubanene. De deler taubanene i åtte kategorier.
Konstruksjon
Taubaner er normalt lagt opp som paternosterverk med føringsvaieren og trekkvaieren gående i parallelle baner med unntak for vendepunktshjulet. Noen baner bruker bare én kabelslynge til både trekk og føring. Dersom banen består av en vaier med transportkasse som går begge veier, vil det vanligvis dreie seg om en løypestreng. Selve banen legges over et sett T-formede stolper som forsøkes plassert slik at selve banen blir rettest mulig. Taubaner kan blant annet brukes til å frakte varer som kull, tømmer, papirmasse, malm, eller kalkstein med. En av verdens lengste taubaner frem til 1987 gikk fra Kristineberg-gruven og helt til Boliden i Sverige, Linbanan Kristineberg-Boliden. Det var en strekning på cirka 96 km. Denne taubanen blir i dag kun brukt til å frakte turister (13 km). Taubanen mellom Trelandsfoss og Lervika i Kvinesdal var av tilsvarende lengde og gikk langs en åsrygg langs hele Øyesletta. Den ble fjernet en tid etter at Trelandsfoss-fabrikken la ned papirmasseproduksjonen, slik at transportbehovet opphørte. Den eneste kjente passasjeren noensinne med den banen var journalist i avisen Agder, Josef Kvavik (JK), som laget reportasje fra turen som egentlig var forbudt.
Taubaner i Norge
Taubaneforeningen lister ytterligere 55 baner med konsesjon, men i liten grad er dette baner med kommersiell passasjertrafikk.
Planlagte taubaner i Norge
Åpningen av Loen Skylift ble starten på en ny glansalder for norske taubaner, rundt 100 år etter forrige store utbyggingsbølge. Noe av bakgrunnen for boomen av utbyggingsplaner var at banen i Loen genererte nesten 40 ansatte bare i banedriften og rundt 20 årsverk i restauranten på toppen. Dette til tross for at banen inkludert restaurant kostet bare 267 millioner kroner pluss moms.
Kjente taubaner
Noen kjente og spektakulære taubaner er:
Ulykker
Det har skjedd flere ulykker med forbindelser til taubaner:
Luxembourg under Vinter-OL 1992
Luxembourg under Vinter-OL 1992. Én mannlig sportsutøver, Marc Girardelli fra Luxembourg deltok i alpint i Vinter-OL 1992 i Albertville i Frankrike. Luxembourg, som deltok for fjerde gang i et vinter-OL, kom på 16.-plass med to sølvmedaljer. Det var Luxembourgs første medaljer i et vinter-OL.
Prematur fødsel
Prematur anvendes som benevning på barn født før 37. graviditetsukes utgang. Barn født mellom uke 33 og uke 36 bruker betegnes som for tidlig født (PT – Pre Term), fødsel i uke 29–32 som mye for tidlig født (VPT – Very Pre Term), og før uke 29 som ekstremt mye for tidlig født (EPT – Extremely Pre Term).
Ordet prematur betyr før modning, for tidlig, umoden.
En prematur fødsel innebærer vanligvis behandling på neonatalavdeling (en barneintensiv sykehusavdeling med tverrfaglig personell for å behandle for tidlig fødte) for barnet. Fra uke 28 er overlevningssjansene med intensivbehandling gode. Overlevningen har blant annet med barnets lungemodning å gjøre. Ved truende førtidsbyrde kan behandlingen forhindre verkarbeid og forløsning i visse fall. Kvinnen kan da gis kortison som "påskynder lungemodningen". Når førtidsbyrden er et faktum, så kan man gi barnet surfaktant, ettersom dette stoffet ikke begynner å dannes før uke 23, og dannes "i full skala" først etter uke 30–32. Etter graviditetsuke 32 trengs vanligvis ikke dette, og barna klarer seg, tross lav fødselsvekt (1–1,5 kg), og lungene er i hovedsak tilstrekkelig modne til at barnet kan puste uten hjelp.
EM i roing 2011
EM i roing 2011 (europamesterskapet i roing) ble arrangert i Plovdiv i Bulgaria i 2011.
Lovat
Lovat (russisk: Ло́вать, belarusisk: Ловаць) er ei elv i Pskov og Novgorod oblast i Russland og Vitebsk voblast i Belarus. Elva er 530 kilometer lang og har et nedbørfelt på 21 900 km². Den begynner i grensestrøkene mellom Russland og Belarus, og munner ut i innsjøen Ilmen.
Elva Lovat starter fra innsjøen Lovatets, helt nord i Belarus. I sitt øvre løp renner den gjennom flere innsjøer (Zavesno, Zadratje, Mezja, Sosno, Tsjernjavskoje, Sesito, Tsastvo). Elva er her 10–15 meter bred, sterkt buktende og meanderende, det er mange myrlendte deler, og mange kroksjøer, særlig nedenfor Velikije Luki. Den løper nå sammen med Nasva (fra venstre), og renner inn i Novgorod oblast hvor den går gjennom en skogkledd dal, med høye og noen steder stupbratte bredder, og den danner flere strykpartier på denne strekningen. Elva er her under 50 meter bred, men ved Kholm møter den sideelva Kunja fra høyre side, og blir rundt 100 meter bred. I lavlandet sør for Ilmen blir elvebreddene lavere. Rundt 15 kilometer før munningen kommer sideelvene Polist og Redja inn fra venstre. Lovat munner ut i innsjøen Ilmen, hvor den sammen med elva Pola danner et delta på rundt 400 km². De to elvene er forbundet via en kort elvegren rundt 20 kilometer før munningen.
Elva er farbar for båter på de nederste 70 km. På 900- og 1000-tallet var Lovat en vital del av væringenes handelsrute til Konstantinopel.
De største byene langs elva er Velikije Luki og Kholm.
Spansk mose
Spansk mose (Tillandsia usneoides) er en plante i ananasfamilien. Planten er ikke i slekt med mose, men kan ligne av utseende.
Spansk mose er en epifytt som vokser ofte på en måte så den dekker andre planter, stener eller byggekonstruksjoner. I Sørstatene vokser den særlig på sumpsypress og eikearten Quercus virginiana.
Deler av planten kan brukes i tekstil.
Seve Ballesteros
Severiano «Seve» Ballesteros (født 9. april 1957 i Cantabria, død 7. mai 2011) var en spansk profesjonell golfspiller. Han var en av golfsportens frontfigurer fra midten av 1970- til begynnelsen av 1990-tallet.
Ballesteros vant fem major-turneringer; The Open i 1979, 1984 og 1988, og The Masters i 1980 (som første europeer noensinne) og 1983.
I perioden 1986 til 1989 lå han 61 uker på toppen av verdensrankingen.
Han vant 50 turneringer på Europatouren, ni turneringer på PGA-touren, samt flere andre internasjonale turneringer. Seks sesonger toppet han inntjeningslisten (Order of Merit) på Europatouren; 1976, 1977, 1978, 1986, 1988 og 1991.
Ballesteros representerte Europa i åtte Ryder Cup-turneringer. I 1997 var han kaptein for det vinnende europeiske laget.
Han ble i 1999 valgt inn i World Golf Hall of Fame.
Gjennombrudd
Ballesteros ble profesjonell som 16-åring i 1974. Han reiste til seks Europatour-turneringer, hvorav han ikke klarte å kvalifisere seg til to, misset cuten i to og tjente penger i to. 1975 begynte mye bedre, med tre topp-ti-plasseringer på de tre første turneringene. Han endte sesongen på 28.-plass på pengelisten.
Han vant sin første seier på Europatouren, Dutch Open, i august 1976. Men det var andreplassen i The Open en måned tidligere som virkelig ble lagt merke til. Før siste dag ledet 19-åringen turneringen to slag foran nestemann. Men en sisterunde på 74 slag gjorde at Johnny Miller kunne vinne, foran Ballesteros og Jack Nicklaus på delt andreplass. Ytterligere åtte topp-ti-plasseringer samme år, gjorde at Ballesteros gikk til topps på den europeske Order of Merit.
Suksess på Europatouren
Mellom 1976 og 1995 var det kun ett år uten en eneste Ballesteros-seier på Europatouren, nemlig 1993, da en annenplass i Canon European Masters var hans beste plassering. Det beste året var 1986, da han vant hele seks turneringer, deriblant tre turneringer på rad.
PGA-touren
Allerede i 1975 forsøkte Ballesteros å kvalifisere seg for PGA-touren første gang gjennom kvalifiseringsskolen. De 25 beste ble kvalifisert for neste sesongs tour. Før siste runde lå Ballesteros så godt an at han nærmest var garantert kvalifisert. Men attenåringen fikk panikk. Han så for seg et liv i et fremmed land, med fremmed mat og kultur, et hav unna venner og familie, og gikk de siste hullene på akkurat for mange slag til å klare og kvalifisere seg.
Blandingsjordbruk
Blandingsjordbruk er en type jordbruk der det er både planteproduksjon og husdyrhold. Norske bønder har tradisjonelt drevet blandingsjordbruk. Blandingsjordbruk gir lavere risiko enn monokultur. Når klima, priser eller sykdommer er lite gunstige for en type avling eller en type dyr, så kan en annen være mer gunstig. Dermed deles risikoen. I tillegg gir dyrene gjødsel for markene og hjelper til å holde jorden og kulturlandskapet i hevd.
Seve Ballesteros
I Ryder Cup
I 1979 ble turneringen arrangert på Greenbrier i Virginia. Fra og med denne turneringen ble Storbritannias lag utvidet til å omfatte også det kontinentale Europa. De første ikke-britiske spillere som spilte Ryder Cup var spanjolene Antonio Garrido og Ballesteros. Allerede fredag morgen, i turneringens første fourball-match, spilte de to sammen. Det ble tap mot USAs Lanny Wadkins og Larry Nelson. Også i ettermiddagens foursome spilte de sammen, og tok revansje mot Fuzzy Zoeller og Hubert Green. Lørdag spilte de to matcher mot Wadkins og Nelson, og tapte begge. I søndagens singlematch møtte Ballesteros Larry Nelson, og tapte. USA vant turneringen 17-11, og Ballesteros bidro med kun ett av de elleve poengene.
I 1981 ble ikke Ballesteros tatt ut til Ryder Cup. Han hadde hatt en kontrovers med det europeiske PGA over såkalt appearance money. Spillere fikk betalt for å delta i turneringer, og store spillere trakk mer publikum, ergo mente de at de skulle ha sin del av inntektskaka.
I 1983 var turneringen tilbake i USA, denne gang i Florida. Ballesteros gikk alle fire matchene fredag og lørdag med den fem år yngre debutanten Paul Way, som med sine 21 år var den nest yngste europeiske Ryder Cup-spilleren fram til da. De vant en match, delte en, og tapte to. Søndagens singlematch spilte han mot Fuzzy Zoeller. Zoeller hadde kun spilt en match så langt i turneringen på grunn av ryggproblemer, og alle ventet lett match for spanjolen. Men det ble et spennende oppgjør. Ballesteros hadde på ett tidspunkt ledet med tre hull, for så å tape fire hull på rad. Etter 17 hull var matchen uavgjort. Det 18. og siste hullet var et langt par 5-hull. Ballesteros hadde nesten klart å nå greenen på to slag tidligere under helgen, men for å klare det var han avhengig av et godt utslag, og et like godt andreslag. Nå klarte han ingen av delene. Utslaget havnet i den tykke roughen på venstre side av banen. Å rekke frem til greenen kunne han bare glemme, han ville ha mer enn nok med å komme ut på fairwayen. Men i stedet havnet andreslaget hans i en bunker, 230 meter fra hullet. Tilskuere og kommentatorer ventet at Ballesteros nå ville ta en jernkølle for å komme ut av bunkeren, uten tanke på å forsøke å komme frem til greenen. Men han valgte en 3-wood, en trekølle. «It was a combination of the outrageousness of the shot and the fact that it was almost physically impossible that makes it one of the best shots ever hit», sa lagkamerat Ken Brown senere. En chip og en putt, og hullet og matchen var delt. USA vant turneringen med ett poeng, 14 1/2 mot Europas 13 1/2. Europa hadde aldri vært nærmere å vinne Ryder Cup på amerikansk jord.
Belfry, ikke langt fra Birmingham i England, har arrangert Ryder Cup fire ganger, og 1985 var den første. Også denne gangen spilte Ballesteros alle fredags- og lørdagsmatchene med samme medspiller, denne gang spanjolen Manuel Piñero. Sammen vant de to matcher, delte en, og tapte en. Før søndagens singlematcher lå USA under for første gang siden 1949, stillingen var 9-7 til Europa. I sin match møtte Ballesteros Tom Kite. Spanjolen slet mot amerikaneren, etter tretten hull lå han tre under. Men på det fjortende begynte opphentingen. Ballesteros senket en fjorten-meters putt for en birdie. Dermed var han to under med fire hull igjen. To av disse, 15 og 17, var par fem-hull. Ballesteros slo normalt lenger enn Kite, og dette ga ham en fordel på de to hullene. Han vant begge, så etter sytten hull hadde han tatt igjen forspranget, og lå likt med Kite. På det attende og siste hullet måtte begge nøye seg med par, og delte matchen. Men Europa vant cupen med 16 1/2 mot 11 1/2, for første gang siden sammenslåingen av Storbritannia og resten av Europa. Storbritannia hadde ikke vunnet siden 1949.
Samarbeidet med Olazabal
I 1987 var Jack Nicklaus kaptein for USAs lag, og turneringen gikk på hans egen Muirfield Village. På det europeiske laget debuterte nok en spanjol i Ryder Cup, 21 år gamle José María Olazábal. Lagkaptein Tony Jacklin plasserte ham med Ballesteros i alle fire matchene de to første dagene. Sammen vant de tre matcher og tapte én. I singlematchen møtte Ballesteros Curtis Strange. Ved uavgjort resultat i Ryder Cup, 14-14, beholder forsvarende lag pokalen. Med tre matcher igjen på banen, hadde Europa allerede 13 1/2 poeng, og trengte bare en deling i Ballesteros' match. Han slo Strange med to hull, og en deling i en av de andre matchene gjorde sluttresultatet til 15-13 i Europas favør.
Belfry var arrangør igjen i 1989, og samarbeidet med Olazabal fortsatte med stort hell. Fredag morgens foursome mot Tom Watson og Chip Beck endte uavgjort. I ettermiddagens fourball knuste de Tom Watson og Mark O'Meara og vant med seks hull. Dagen etter fortsatte seiersrekken da de først slo Tom Kite og Curtis Strange takket være en tremetersputt fra Ballesteros på 18., deretter Mark Calcavecchia og Ken Green. Før søndagens singelmatcher ledet Europa 9-7. Ballesteros møtte Paul Azinger i en jevn match. Etter 17 hull ledet Azinger med ett hull. Samtidig ledet USA seks av de øvrige matchene ute på banen, så Ballesteros trengte å vinne det siste hullet. Men de delte det, og Azinger vant matchen. Europa vant såvidt nok matcher til å klare 14-14, og beholdt dermed pokalen.
I 1991 var Kiawah Island i South Carolina vertskap. Igjen spilte Ballesteros og Olazabal fire matcher sammen. Fredag slo de Paul Azinger og Chip Beck både i foursome og fourball. Lørdag slo de Fred Couples og Raymond Floyd, før de måtte nøye seg med deling mot Couples og Payne Stewart. I søndagens singel hadde ikke Ballesteros problemer med å slå Wayne Levi, men USA vant likevel for første gang siden 1985, 14½-13½.
Belfry var Europas valg som arrangør for tredje gang på rad da Ryder Cup-sirkuset kom tilbake til Europa i 1993. Ballesteros hadde en dårlig sesong, uten en eneste seier, og måtte stole på at lagkaptein Bernard Gallacher valgte ham som wild card. Hans trofaste parkamerat Olazabal var i samme situasjon. Gallacher hadde tre wild cards, og valgte både Ballesteros og Olazabal i tillegg til svenske Joachim Häggmann. Kapteinen hadde valgt spanjolene på grunn av deres tidligere meritter, og plasserte dem sammen også denne gang. Fredagen begynte dårlig, med tap mot Tom Kite og Davis Love III på morgenen, før de slo tilbake mot samme par i ettermiddagens fourball. Lørdag morgen møtte de Kite og Love for tredje gang og vant. Men så var samarbeidet slutt. Ballesteros måtte for første gang se en omgang i Ryder Cup fra sidelinjen da han ikke fikk spille lørdagens fourball. I tillegg tapte han søndagens singel mot Jim Gallagher ganske klart.
En måned før Ryder Cup i USA i 1995 annonserte Olazabal at han ikke var aktuell for Ryder Cup på grunn av skade. Han var ikke direktekvalifisert, men ville vært avhengig av et wild card.
Samarbeidet mellom Ballesteros og Olazabal hadde vært et av de beste i Ryder Cup-historien. På femten matcher sammen hadde de elleve seire og to delte (uavgjorte) matcher.
Oryctes amberiensis
Oryctes amberiensis er en bille som tilhører gruppen hornbiller (Dynastidae).
Seve Ballesteros
Siste Ryder Cup som spiller
Ballesteros hadde hatt et oppsving i karrieren med to seire på Europatouren i 1994 og en seier i 1995, og slapp å være avhengig av et wild card i USA i 1995. Men han var i dårlig form, og Bernard Gallacher turde ikke bruke ham i foursome-matchene. Han spilte fredag ettermiddag i fourball sammen med David Gilford. De slo Brad Faxon og Pete Jacobsen. Lørdagens fourball spilte han igjen med Gilford, men denne gang tapte de mot paret Jay Haas og Phil Mickelson. USA ledet 9-7 etter de to første dagene. I søndagens singel gikk han ut i første ball mot USAs Tom Lehman. Alle forventet at Ballesteros skulle tape, og på de ni første hullene traff ikke Ballesteros en eneste fairway. Men han klarte igjen og igjen å redde seg ut av vanskelige situasjoner, og etter ni hull hadde Lehman ikke klart å ta ledelsen. De andre europeerne ute på banen la merke til dette, og lot seg oppildne til å ta igjen det amerikanske forspranget. Selv om Ballesteros til slutt tapte sin match, hadde de andre europeiske spillerne vunnet nok matcher til at USA ble slått på hjemmebane, 14½-13½.
Franc Perko
Franc Perko (født 19. november 1929 i Krka i Slovenia i Jugoslavia, død 20. februar 2008 i Ljubljana i Slovenia) var erkebiskop av det katolske erkebispedømmet Beograd fra 1986 til 2001.
Oryctes amberiensis
Utseende
En stor (40-45 millimeter), avlang, blank, rødbrun til svart hornbille. Hannen har et kraftig, langt, krumt, litt båndformet horn på hodet, thorax er bredt uthulet foran, uthulingen dekker mye av oversiden og har grov, nettmasket mikroskulptur og et kort horn på hver side. Hunnen har ikke noe horn i pannen eller uthuling på thorax. Dekkvingene er glatte og blanke.
Utbredelse
Arten er utbredt på Madagaskar.
Franc Perko
Erkebiskop
I 1986 ble han utnevnt til erkebiskop av Beograd av pave Johannes Paul II. Han ble ordinert til biskop den 6. januar 1987 av Johannes Paul II selv og av medkonsekratorene Eduardo Martínez Somalo fra Vatikanets statssekretariat, og José Tomás Sánchez, sekretær for Kongregasjonen for folkenes evangelisering.
Seve Ballesteros
Sykdom
I mai 2011 opplyste familien på Ballesteros eget nettsted at hans tilstand plutselig var forverret, og 7. mai døde han.
Franc Perko
Erkebiskop
Perko ble kjent som en opinionsleder om oppløsningen av Jugoslavia, Bosnia-krigen (1992) og Kosovo-krisen (1999).
Seve Ballesteros
Sammendrag av karrieren
CUT = klarte ikke cuten
Franc Perko
Erkebiskop
I 2001 innvilget pave Johannes Paul II Franc Perkos aldersbetingede avskjedsøknad; hans etterfølger som erkebiskop var Stanislav Hočevar.
Seve Ballesteros
Sammendrag av karrieren
D foran plassering = delt plassering
Franc Perko
Episkopalgenealogi
Hans episkopalgenealogi er:
Seve Ballesteros
Sammendrag av karrieren
grønn bakgrunn markerer seier
gul bakgrunn marker topp-10-plassering
Fylkesvei 515 (andre betydninger)
I Norge finnes fylkesvei 515 i de følgende fylkene: